 Proza - : - Vasile, dacul de la Sarmisegetuza de cornel marginean : - Vasile, dacul de la Sarmisegetuza de cornel marginean"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Cateva... (Eseu) > Ski in... (Poezie) > Schita unui... (Proza) > Literatura... (Personale) > Despre... (Poezie) > Un poet si... (Proza) > Despre eroii... (Eseu) > ,,iertati-m... (Proza) > A... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14019883 index.html' > Vizionari: 2721 > Vasile, dacul de la Sarmisegetuza proza [ ] - - - - - - - - - - - - - - - - - - - - - - - - - de cornel marginean [bell ] 2012-12-13 | | Vasile, dacul de la Sarmisegetuza Toamna este superba in muntii Orastiei. Cerul este necrezut de limpede. Mi-au trebuit zeci de ani sa ma decid, sa aloc timp si resurse si sa vizitez cetatea Sarmisegetuza regia. Orice idee sau text despre daci m-a interesat din totdeauna. Dar era totul doar teorie si faptul ca traiesc in Romania si ca muntii Orastiei si Gradistea nu sunt situate pe luna era pentru mine un fel de mica tradare a mea, in fata mea, personala si neplacuta. La fel multora dintre noi, drama poporului dac imi da o neliniste inexplicabila, un fel de vina a tacerii urmasului ce se face ca nu aude sau ca nu intelege o parte inconvenabila a istoriei familiei lui. Dupa ce in 2007 ajunsesem la cativa kilometrii doar de cetate fara a o putea vedea, din motive uluitoare, care de asemenea merita o mentionare scrisa, am reusit asta patru ani mai tarziu. Deja a trecut un an si mai bine, din septembrie 2011, iar eu nu am scris cele cateva impresii ale vizitei, neobisnuite pentru mine. De aceea imi reprosez faptul ca nu mentionez sau ca nu am mentionat undeva, cumva, cand inca amintirea era proaspata, firul uimitor al trecerii prin acele locuri. Am avut discutii pe tema istoriei cetatilor dacice si cu gazda noastra de la un motel din Costesti. stiind ca dorim sa vizitam cat mai documentat posibil cetatea Sarmisegetuza, a rugat pe cineva, un numit ,,Vasile,, care este de loc dintr-un sat mic si uitat, doar cateva case, pe o culme situata intre satul Gradiste si cetatea dacica sa coboare a doua zi pentru a ne indruma in aceasta vizita. Am stabilit prin telefon sa ne intalnim la o rascruce a drumului, usor de recunoscut, unde el cobora de pe acea culme locuita. Era un om obisnuit la prima vedere, prietenos si sincer. Ne-am imprietenit repede. Noi eram doua familii venite impreuna. El ne-a propus sa mai asteptam putin pentru ca mai avea acolo o intalnire. Asteptand, am inceput sa solicitam informatii despre ceea ce ne interesa pe noi. Vasile raspundea cu o sinceritate iesita din comun dar si cu un continut dens si uimitor de informatii. Era pregatit, mai degraba era initiat, stia tot ce se poate sti de catre un muritor, despre poporul dac: preistorie, ere, ani, locuri, regiuni, nume, date, statistici, pareri, opinii, istorie romana, istorie europeana, razboaie, politica, strategii, victorii, infrangeri, legende, detalii, esente, nuante, traditii, lexic, legende, folclor, vestigii, tendinte, dacologie, congrese, trecutul indepartat si recent, evul mediu pentru daci  Vasile era dac. Cautase cu stradanii mari, zeci de ani, in radacinile familei lui, de pe acel varf de munte si stia ca pana pe la anul 1500 ai lui erau originari tot de acolo. Era patruns, si fusese patruns toata viata lui ca este realmente un descendent al celor ce murisera in cetate, in razboiul dacoroman. L-am reintrebat serios : ,,- Cum adica, sunteti dac !?" si ca sa prind intregul din fiinta lui l-am privit atent in ochi, sa-l prind cu o cat de mica adiere de nesiguranta. Nu era acolo un camp metafizic ci doar niste oameni. Noi, si ne bucuram de o toamna calda, pe marginea unui drum. iar Vasile era cu siguranta un dac. M-am gandit atunci la carti, la Academie si academicieni, la Hasdeu si Densusianu si la toti dacologii, cei care au vibrat din biblioteci la frumusetea ideii de a fi dac. Parca voiam sa ii chem si sa le arat si lor faptura aceea simpla si sincera. Parea nefiresc ceea ce se petrecea din cauza ca, de fapt, era prea firesc. Prezentarea cetatii si a imprejurimilor de catre Vasile a fost fascinanta, el fusese acolo mereu, parca eram la o reconstituire la care martorul arata cu precizie fiecare detaliu a ceea ce se intamplase. Studiase toata viata, din copilarie, zeci de ani, piatra cu piatra Fusese prezent la sapaturi, inca de copil, ii cunostea pe toti arheologii implicati, stia cum s-a dezgropat cutare si cutare detaliu. stia cum se turnasera acolo fragmente din filme si ii cunostea pe regizori si pe actori. stia ce oficialitati vizitasera vreodata cetatea si avea amanunte si informatii pentru orice putea fi legat de cetate Parca si Decebal insusi era prezent. Vasile a decis parca sa ne faca sa intelegem ce s-a petrecut acolo acum 2000 de ani, in cele doua ore in care am parcurs caderea Sarmisegetuzei. Era punctul cel mai dureros al lui Vasile. El era transferat in timp, nu mai era stiintific, era viu si noi eram la fel de vii, doar ca nu eram imbracati in daci. De aceea regret ca nu am scris totul dupa ce am ajuns acasa. Dar pentru mine, Toma necredinciosul, punctul culminant nu era inca trait. Am dat ocolul incintei dupa ce am inteles atacul romanilor asupra cetatii ce parea si era practic de necucerit. Am aflat ce informatii concrete au primit romanii in urma unor tradari si de la cine si cum a fost posibil, atacand simultan pe crestele cutare si cutare, sapte la numar, ce se vedeau in zare tacute acum, sa se reuseasca o cucerire murdarita de tradare. Nu stiu daca Vasile spune si altora ceea ce ne spunea noua, cu o aceeasi pasiune, sau noi apasaseram inconstient pe un buton secret al lui. A povestit apoi, despre intrarea tragica a romanilor in cetate, a pustiirii cetati si a incendierilor ce au avut loc. Au ars, spunea Vasile, totul, inclusiv hambarele cu grau, rezerva uriasa a statului dac, si ne-a aratat unde erau amplasate aceste hambare si cat erau ele de enorme, de parca el locuise atunci in acea curte a cetatii. Eu aveam indoieli, fiind inginer, despre cantitatile de grau si despre precizia lui de a ne arata cu siguranta toate astea. Atunci Vasile mi-a spus sa ma aplec si sa ma conving singur. Mi-a spus sa sap cu degetele in malul inalt de cativa metrii de pamant ce acoperise totul. Era o tarana galbuie ce practic ne despartea pe noi de daci, adica cele 2000 de ani de trecere. Am vazut atunci cazand in palma mea niste graunti negrii de grau. Erau boabe adevarate din graul ars de romani. Perfecte ca forma, doar negre, carbonizate si ceva mai mici decat boabele de grau pe care le stim noi. Atunci am avut niste emotii mari si nu puteam crede. Ma uitam la cele cateva boabe si mi se parea ca aveam o trezire dintr-un somn. Vasile nu spusese o poveste, un scenariu de film istoric, sau o fila de carte, el traise inca o data, ca o ruda adevarata, care bocea povestind, ceea ce s-a petrecut cu adevarat. Altarul de andezit, sau toate celelalte vestigii, era moarte, erau pietre si atunci, in vremea dacilor si nu mi-au spus mare lucru. Dar graul era viata. Graul era altceva. Am oprit pe marginea drumului, la intoarcere, sa admiram raul Orasului ( de la cuvantul Orastie si nu de la cuvantul oras) iar eu, de teama de a nu dauna cumva cele cateva boabe puse intr-un cornet de hartie am vrut sa le transfer intr-un plic pe care il gasisem in masina. Dar, din neatentie, un graunte a cazut dintre degetele mele in iarba. Toti patru am cautat multa vreme acel graunte, dand la o parte fiecare firicel de iarba, insa nu l-am mai gasit. Acel graunte voia sa ramana acolo. Eu am fost trist diin acel motiv toata ziua. Dupa ce l-am cunoscut pe Petru Dinca si am aflat despre limba pe care o cauta el, graunte cu graunte, la fel acelora din malul sapaturilor de la Sarmisegetuza, am dorit sa ii vad Dictionarul. El este la fel ca si Vasile, stie totul despre cuvintele dacilor si numai crezandu-se dac poate face ceea ce face. Citind cuvintele din dictionar am avut aceeasi stare cu aceea a pipairii graului incendiat. Bineinteles ca aceste idei si aceste stari nu se pot cuantifica stiintific. Aici este vorba despre altceva. Nu stiu despre ce. Vasile a intreprins el insusi mai multe studii directe asupra memoriei colective a zonei imediate cetatii si ne-a spus multe lucruri uluitoare. Nu stiu cate sunt mentionate, scrise undeva pentru a fi pastrate macar. Ceea ce am inteles atunci a fost ideea ca de fapt cele doua mii de ani nu au sters cu totul identitatea efectiva de daci, a unor oameni in carne si oase. Tot asa s-a intamplat si in anul 2008, cand am cunoscut la biserica din Densus un om de asemenea dac, preotul acestei biserici. Aceasta constitue o teza iesita din comun pentru un act stiintific serios al arheologiei. Dar stiinta aceasta are alte reguli. Rigiditatea actului arheologic si canoanele stiintifice analitice nu se vor indupleca niciodata sa accepte macar o iota din viata insasi. Din pacate. L-am rugat pe Petru Dinca sa imi trimita doua exemplare ale dictionarului cu gandul sa refac excursia in acest an si sa ii duc un exemplar si lui Vasile. Ne-am inteles atunci, la Sarmisegetuza, sa strabatem impreuna drumul inca vizibil, de pe coamele muntilor, ce lega atunci cetatile dacice, cu plecare de la Costesti, Blidaru si sosire la Sarmisegetuza. Dar nu am reusit sa ma tin de cuvant. Poate vom reusi la anul sa il revedem pe Vasile si frumoasa vreme de toamna din muntii dacilor. | index 'pageview'); 